Kui Eesti äriühing on saanud dividende EMP lepinguriigi äriühingult või Šveitsi residendist ja tulumaksukohustuslasest äriühingult ja maksab need enda omanikele edasi, ei ole dividendide maksuvaba edasimaksmist piirav asjaolu, kas Eesti äriühingule  makstavatelt dividendidelt on tulumaks kinnipeetud või selle aluseks olev kasumiosa on tulumaksuga tegelikult maksustatud. Ettevõtte tulumaksust võib maha arvata välisriigis tasutud või kinnipeetud tulumaksu.